PATVIRTINTA

Smilgių gimnazijos direktoriaus

2017 m. rugsėjo 19 d. įsakymu Nr. (1.8) V-371

**SMILGIŲ GIMNAZIJOS DARBUOTOJŲ PRIVALOMŲJŲ SVEIKATOS TIKRINIMŲ TVARKOS APRAŠAS**

1. **Privalomojo sveikatos patikrinimo tikslas:**

* 1. įvertinti, ar įsidarbinantys bei dirbantys asmenys gali dirbti konkretų darbą konkrečiomis darbo sąlygomis;
	2. apsaugoti įsidarbinančių asmenų ir darbuotojų sveikatą nuo galimo profesinės rizikos veiksnių poveikio, siekiant išvengti traumų ar kitokio darbuotojo sveikatos pakenkimo;
	3. įvertinti, ar efektyvios taikytos profesinės rizikos šalinimo ir mažinimo priemonės;
	4. siekti išvengti ar kuo anksčiau diagnozuoti profesines ligas;

# Darbuotojai, kuriems privaloma tikrinti sveikatą

* 1. sveikatą tikrintis privalo visi asmenys, norintys įsidarbinti ar dirbantys darbo aplinkoje, kurioje galima profesinė rizika (traumos ar kitokio darbuotojo sveikatos pakenkimo tikimybė dėl kenksmingo ir (ar) pavojingo darbo aplinkos veiksnių poveikio);
	2. privalo sveikatą tikrintis prieš įsidarbindami, o dirbdami – tikrintis periodiškai, nepriklausomai nuo to kokios srities darbuotojai jie yra
	3. darbuotojai iki 18 metų amžiaus privalo tikrintis sveikatą įsidarbindami ir kiekvienais metais, kol sukaks 18 metų;
	4. sveikatos tikrinimo tvarka, specialistų konsultacijos bei tyrimai priklauso nuo konkretaus atliekamo darbo.

1. **Darbdavio teisės ir pareigos**
	1. darbdavys ar jo įgaliotas asmuo,siųsdamas įsidarbinantį ar dirbantį asmenį tikrintis sveikatą, privalo išduoti ir pagal kompetenciją užpildyti Privalomo sveikatos patikrinimo medicininės pažymos formą (F Nr. 047/a) (įsidarbinančiam) arba Asmens medicininę knygelę (Sveikatos pasą) (F Nr. 048/a) (dirbančiajam ar įsidarbinančiam). Asmens medicininė knygelė (Sveikatos pasas) (F 048/a), turi būti su asmens nuotrauka, patvirtinta darbovietės antspaudu ir darbdavio (arba jo įgalioto asmens) parašu, kurioje papildomai nurodoma: darbo stažas pagal profesiją (metais), kenksmingi veiksniai ir jų dydžiai, pavojingi darbai konkrečioje darbo vietoje;
	2. darbdavys privalo suteikti darbuotojui pakankamai laiko pasitikrinti sveikatą;
	3. darbdavys tvirtina darbuotojų, kuriems privaloma pasitikrinti sveikatą, sąrašą; su juo pasirašytinai supažindina darbuotojus;
	4. darbdavys privalo organizuoti privalomus darbuotojų sveikatos patikrinimus ir sudaryti darbuotojams sąlygas pasitikrinti sveikatą darbuotojų darbo laiku;
	5. darbdavys privalo užtikrinti, kad privalomi sveikatos patikrinimai būtų atliekami darbo laiku ir apmokėti vidutinį darbo užmokestį darbuotojams už darbo laiką, kurio metu darbuotojas tikrinasi sveikatą;
	6. gydytojai, darbdavys ar jo įgaliotas asmuo turi teisę, nurodę priežastį (ypač po sunkių onkologinių ligų ir jų gydymo, po operacijų, po sunkių traumų su ilgu laikinuoju nedarbingumu ir kt.), siųsti darbuotojus neeilinio sveikatos tikrinimo. (Asmuo, kuris nesutinka su privalomo sveikatos tikrinimo išvadomis, gali jas apskųsti sveikatos priežiūros įstaigos vadovui, toliau teismui arba valstybės institucijai, kuri pagal Sveikatos priežiūros įstaigų įstatymą kontroliuoja sveikatos priežiūros paslaugų teikėją);
2. **Darbuotojų teisės ir pareigos**
	1. nustatyta tvarka pasitikrinti sveikatą;
	2. darbuotojai, kurių darbo laikas nesutampa su sveikatos priežiūros įstaigos darbo laiku, (pvz. dirbant naktiniu sargu), sveikatą gali pasitikrinti ne darbo laiku;
	3. darbuotojai, pajutę neigiamą darbo ar darbo aplinkos poveikį sveikatai, turi teisę pasitikrinti sveikatą kitu laiku, negu nustatytas privalomo sveikatos tikrinimo grafike;
	4. darbuotojai, atsisakę nustatytu laiku pasitikrinti sveikatą, gali būti nušalinami nuo darbo, nemokant darbo užmokesčio. Toks atsisakymas laikomas šiurkščiu darbo pareigų pažeidimu;
	5. darbuotojas turi teisę susipažinti su išankstinių ir periodinių privalomų sveikatos tikrinimų rezultatais, nesutikęs su patikrinimo rezultatais, sveikatą pasitikrinti pakartotinai. (Asmuo, kuris nesutinka su privalomo sveikatos tikrinimo išvadomis, gali jas apskųsti sveikatos priežiūros įstaigos vadovui, toliau teismui arba valstybės institucijai, kuri pagal Sveikatos priežiūros įstaigų įstatymą kontroliuoja sveikatos priežiūros paslaugų teikėją);
	6. maisto gamybos, pedagoginių darbuotojų sveikatos tikrinimai atliekami siekiant apsaugoti gyventojų sveikatą. Šių sričių darbuotojai, privalo prieš pradėdami dirbti ir vėliau kasmet pasitikrinti sveikatą, ar neserga tuberkulioze, o pasitikrinti, ar neserga kitomis užkrečiamosiomis ligomis, – esant epidemiologinei būtinybei;

# Kita svarbi informacija darbdaviams:

* Gydytojo įrašytos išvados yra privalomos darbdaviui ar jo įgaliotam asmeniui ir darbuotojui;
* Privalomai profilaktiškai patikrinus asmens sveikatą, darbdavio ar jo įgalioto asmens prašymu ASPĮ gali būti apibendrinami rezultatai, pateikiamos rekomendacijos dėl įdarbinimo.
* Įrašų apie sveikatos būklę informacija turi būti tęstinė, todėl darbdaviui atstovaujantis ar jo įgaliotas asmuo, atleisdamas darbuotoją iš darbo, turi pasilikti Asmens medicininės knygelės patvirtintą kopiją, o originalą atiduoti darbuotojui, kuris įsidarbindamas privalo jį pateikti naujam darbdaviui.
* Tikrinti Asmens medicininės knygelės įrašus turi teisę darbdavys (ar jo įgaliotas asmuo), Valstybinės darbo inspekcijos darbo inspektoriai, asmens sveikatos priežiūros įstaigų vadovai ar jų įgalioti asmenys, Lietuvos Respublikos ir apskričių (regionų) vyriausieji epidemiologai, kiti užkrečiamųjų ligų kontrolę administruojantys tarnautojai (pareigūnai) bei pagal kompetenciją maisto ir ne maisto saugą kontroliuojančių institucijų pareigūnai.

**TIKRINIMŲ PERIODIŠKUMAS IR MASTAS. PAPILDOMOS KONTRAINDIKACIJOS**

|  |  |  |
| --- | --- | --- |
| **Pareigybės** | **Tikrinimų periodiškumas** | **Ištyrimas** |
|
| **Direktorius, pavaduotojas ugdymui, ikimokyklinio ugdymo skyriaus vedėjas**  | Kasmet | **Darbas su videoterminalais (kompiuteriais ir kt.);****Balso stygų nuolatinis įtempimas.** |
| **Ikimokyklinio, priešmokyklinio ugdymo grupės auklėtojas** | Kasmet | **Darbas su videoterminalais (kompiuteriais ir kt.);Stereotipiniai (nuolat pasikartojantys) darbo judesiai dalyvaujant plaštakos ir pirštų raumenims;Darbo poza (periodiškai būnant nepatogioje, priverstinėje padėtyje);Balso stygų nuolatinis įtempimas;Krovinių tvarkymas rankomis (inventoriaus ir pan. kėlimas, nešimas, laikymas).** |
| **Auklėtojo padėjėjas** | Kasmet | **Krovinių tvarkymas rankomis (inventoriaus, puodų ir t.t. kėlimas, nešimas, laikymas);Stereotipiniai (nuolat pasikartojantys) darbo judesiai dalyvaujant plaštakos, rankų ir pečių juostos raumenims; Darbo poza (periodiškai būnant nepatogioje, priverstinėje padėtyje);Maisto produktams realizuoti naudojamų įrenginių, inventoriaus priežiūra ir plovimas;Sintetinės (dezinfekcinės) valymo priemonės; Darbas pavojingų darbų atlikimo vietose (nuo 1,3 m).** |
| **Mokytojai, pagalbos specialistai, socialinis pedagogas, neformalaus ar meninio ugdymo vadovai** | Kasmet | **Darbas su videoterminalais (kompiuteriais ir kt.);Stereotipiniai (nuolat pasikartojantys) darbo judesiai dalyvaujant plaštakos ir pirštų raumenims;Darbo poza (periodiškai būnant nepatogioje, priverstinėje padėtyje);Balso stygų nuolatinis įtempimas.** |
| **Bibliotekininkas mokykloje, kompiuterininkas** | Kasmet | **Darbas su videoterminalais (kompiuteriais ir kt.); Krovinių tvarkymas rankomis.** |
| **Virėjas, pagalbinis darbininkas virtuvėje** | Kasmet  | **Krovinių tvarkymas rankomis;Darbo poza (periodiškai būnant nepatogioje, priverstinėje padėtyje);Maisto produktų gamyba;Šiluminė aplinka;Stereotipiniai (nuolat pasikartojantys) darbo judesiai dalyvaujant plaštakos, rankų ir pečių juostos raumenims;Maisto produktams gaminti naudojamų įrenginių, inventoriaus priežiūra ir plovimas;Sintetinės valymo priemonės.** |
|  **Sekretorius, buhalteris, ūkvedys, pavaduotojas ūkio reikalams** | 1 kartą per 2 metus | **Darbas su videoterminalais (kompiuteriais ir kt.);Stereotipiniai (nuolat pasikartojantys) darbo judesiai dalyvaujant plaštakos ir pirštų raumenims;****Padidėjusi regėjimo įtampa;Darbo poza (periodiškai būnant nepatogioje, priverstinėje padėtyje).** |
| **Vaikų maitinimo organizatorius** | Kasmet | **Darbas su videoterminalais (kompiuteriais ir kt.);Stereotipiniai (nuolat pasikartojantys) darbo judesiai dalyvaujant plaštakos ir pirštų raumenims;****maisto produktų gamyba.** |
| **Vairuotojai, dirbantys sąlygomis, kai yra padidinta grėsmė žmonių sveikatai ir gyvybei (mokinių vežimas).** | 1 kartą per 2 metus | Regėjimo aštrumo;Akipločio (regėjimo lauko);Akispūdžio (asmenims nuo 40 m.);Adaptacijos tamsai (įsidarbinant);Klausos – šnabždesiu abipus;Audiograma – esant indikacijų; Vestibulinės funkcijos tyrimai;Krūtinės ląstos rentgenograma – jei nėra atlikta per dvejus metus; Psichologinės atrankos ir kiti tyrimai (gydytojui skyrus). |
| **Kiemsargis** | 1 kartas per 2 metus | **Oro temperatūra, dirbant lauko sąlygomis;Darbo poza;Stereotipiniai (nuolat pasikartojantys) darbo judesiai;Krovinių tvarkymas rankomis.** |
| **Naktinis sargas** | 1 kartas per 2 metus | **Naktinis darbas;Padidėjusi regėjimo įtampa.** |
| **Valytojas, skalbinių prižiūrėtojas** | 1 kartas per 2 metus | **Sintetinės (dezinfekcinės) valymo priemonės; Stereotipiniai (nuolat pasikartojantys) darbo judesiai dalyvaujant plaštakos, rankų ir pečių juostos raumenims;Darbo poza (periodiškai būnant nepatogioje, priverstinėje padėtyje);Krovinių tvarkymas rankomis.** |
| **Darbininkas, santechnikas** | 1 kartas per 2 metus | **Krovinių tvarkymas rankomis;Stereotipiniai (nuolat pasikartojantys) darbo judesiai dalyvaujant plaštakos, rankų ir pečių juostos raumenims; Darbo poza (periodiškai būnant nepatogioje, priverstinėje padėtyje).** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_